Üldise maksupoliitika valdkonnas võetavaid meetmeid võib põhjendada EÜ asutamislepingu artiklis 3 sätestatud üldise eesmärgiga kaotada liikmesriikide vahel tollimaksud ja kõik muud samaväärse toimega meetmed ning tagada see, "et konkurentsi siseturul ei kahjustata". Artikkel 93 käsitleb konkreetselt kaudset maksustamist (käibemaks ja aktsiis). Teisi maksustamise valdkondi puudutavaid meetmeid võetakse üldiselt artikli 94  alusel (mida täiendavad artiklid 96 ja 97), mis käsitlevad meetmeid turu moonutamise vältimiseks. Lisaks soovitatakse artiklis 293 sõlmida riikidevahelisi maksulepinguid topeltmaksustamise vältimiseks.